Longvosta eŭrilajmo

La longvosta eŭrilajmoOrnitologia taksonomio. () aŭ longvosta larĝbekulo estas birdospecio el la familio de eŭrilajmedoj. Ĝi estas la sola specio de la genro Psarisomus kaj havas 5 subspeciojn. Ĝi troviĝas en Suda kaj Sud-Orienta Azio.

Taksonomio
Laŭ AviListAviList v2025, konsultita la 20-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Eurylaimidae - eŭrilajmedoj
Psarisomus Swainson, WJ, 1837
Psarisomus dalhousiae (Jameson, R, 1835) - longvosta eŭrilajmo
Psarisomus dalhousiae dalhousiae (Jameson, R, 1835)
Psarisomus dalhousiae cyanicauda Riley, JH, 1935
Psarisomus dalhousiae divinus Deignan, HG, 1947
Psarisomus dalhousiae psittacinus (Müller, S, 1836)
Psarisomus dalhousiae borneensis Hartert, EJO, 1904

Etimologio
La scienca genra nomo Psarisomus estas vortokunfando de la eksa genro Psaris el titiredoj, al kiu tiu birdo multe similis, kaj la antikva greka σῶμα (sōma) ="korpo", ĉar pro pli eta beko, nur la korpo pensigis al PsarisBirds of the World, Long-tailed Broadbill..

La specia epiteto dalhousiae memorigas Christian Ramsay, Grafinon de Dalhousie (1786-1839), skotan plant-kolektanton, edzinon de George Ramsay, 9-a Grafo de Dalhousie.

Disvastiĝo kaj habitato
La longvosta eŭrilajmo troviĝas en granda vario de arbaraj vivejoj tra ĝia vasta arealo, de Himalajo ĝis Sumatro kaj Borneo tra Sudorienta Azio. Ĝi estas distribuita en diversaj landoj: Barato, Nepalo, Butano, Mjanmao, Tajlando, Kamboĝo, Laoso, Vjetnamio, Ĉinio, Malajzio kaj Indonezio.

 Aspekto 
Plenkreskaj longvostaj eŭrilajmoj havas hele flavajn gorĝon kaj vizaĝon, kie la flava makulo etendiĝas ambaŭflanke de la okcipito. Lim, Pamela (30a de Novembrp 2007). "Flocking of Long-tailed Broadbill". Bird Ecology Study Group. Lee Kong Chian Natural History Museum. Alirita la 14an de Oktobro 2019.  La flavaj plumoj daŭras malsupren por formi maldikan bendon ĉirkaŭ la kolo. Estas maldika tavolo de palflavaj/blankecaj plumoj, kiu ĉirkaŭas la flavan makulon sub ilia gorĝo. Kelkaj eĉ havas nuancon de palflavverda sur sia mentono. Ili havas kasko-similan nigran ĉapon kun glata blua makulo sur la krono kaj pli malgrandan bluan makulon ĉe la malantaŭo de sia kolo. La plumoj laŭlonge de la dorso, ventro kaj supro de la flugiloj estas hele verdaj, produktitaj per kombinaĵo de pigmenta kaj struktura koloroj. La ​​subaj partoj de la flugiloj estas pli helverdaj aŭ bluecaj. La primaraj plumoj estas nigraj, kun metalecblua rando ĉe la bazo de la ekstera reto kaj blanka makulo ĉe la bazo de la interna reto. 

Longvostaj eŭrilajmoj havas longan bluan voston, sed la subvosto estas nigra. Ili havas fortan, larĝan bekon, kiu estas flavecverda kun pli helaj randoj. Ili havas pizverdajn fingrojn kaj brunajn krurojn. Junaj longvostaj eŭrilajmoj havas pli mallongan voston, verdan kapon kun pli senkolora plumaro. Plenkreskulo longas ĉirkaŭ 25 cm kaj pezas inter 50 kaj 60 gramojn.

Referencoj

Kategorio:Eŭrilajmedoj
Kategorio:Paseroformaj
Kategorio:Birdoj de Azio